open-index/open-wikipedia-markdown huggingface dataset:
শ্রীমান পৃথ্বীরাজ

**শ্রীমান পৃথ্বীরাজ** হলো ১৯৭৩ সালের একটি বাংলা ভাষার ভারতীয় প্রণয়ধর্মী হাস্যরসাত্মক চলচ্চিত্র। পরিচালনা করেছিলেন তরুণ মজুমদার। প্রধান চরিত্রে অভিনয় করেন অয়ন বন্দ্যোপাধ্যায় এবং মহুয়া রায়চৌধুরী। এর পটভূমি কিশোর প্রেমের কাহিনী অনুসরণ করে।

## কাহিনী
শ্রীমান পৃথ্বীরাজ তরুণ মজুমদার পরিচালিত অন্যতম সফল একটি চলচ্চিত্র। ভারতের প্রাক স্বাধীনতা যুগের প্রেক্ষাপটে দুই সদ্যবিবাহিত কিশোর কিশোরীর সরল প্রেমকাহিনী তুলে ধরা হয়েছে। যা বিনোদন এবং শৈল্পিক দিক থেকে অনবদ্য হয়ে উঠেছে। একদিকে আছেন উৎপল দত্ত অভিনীত একটি চরিত্র যে ব্রিটিশদের কাছ থেকে রায়বাহাদুর পাবার জন্য মরিয়া হয়ে উঠেছে অন্য দিকে বিশ্বজিৎ অভিনীত অপর একটি স্বদেশী চরিত্র যে ইংরেজদের শিক্ষা দেবার জন্য উদগ্রীব।
 
ভারতের স্বাধীনতা সংগ্রামের মৃদু প্রেক্ষাপটে ছবিটি নির্মিত হলেও ছবির মূল দৃষ্টি পড়েছে তার কিশোর নায়কের উপরে। তার নানা রকমের দুষ্টুমি এবং বাড়ি থেকে পালিয়ে যাওয়ার পরে তার বিয়ে এবং বিয়ের পরে তার কিশোরী স্ত্রীর সাথে পরিচয় ও আস্তে আস্তে দুজনে দুজনকে চেনা এবং তাদের নিজেদের দায়িত্ব সম্পর্কে সচেতন হয়ে ওঠা তা সবই পরিচালক অনবদ্য দক্ষতায় ফুটিয়ে তুলেছেন। ছবিটি একটি সার্থক কমেডি হয়ে উঠেছে যা দর্শকের মনে নির্মল আনন্দের খোরাক যোগায়।

## অভিনয়শিল্পী

* রসিকলাল মুখোপাধ্যায়ের চরিত্রে অয়ন বন্দ্যোপাধ্যায়
* অমলবালা মুখোপাধ্যায়ের চরিত্রে মহুয়া রায়চৌধুরী
* অখিল মিত্রের চরিত্রে বিশ্বজিৎ চট্টোপাধ্যায়
* সরস্বতী মিত্রের চরিত্রে সন্ধ্যা রায়
* হরিদাসের চরিত্রে রবি ঘোষ
* রাশিকের স্কুল-শিক্ষকের ভূমিকায় সন্তোষ দত্ত
* পান্নালাল রায়চৌধুরী চরিত্রে উৎপল দত্ত
* বনমালী মুখোপাধ্যায়ের চরিত্রে সত্য বন্দ্যোপাধ্যায়
* পান্নালালের গাড়িচালকের চরিত্রে চিন্ময় রায়
* পান্নালালের সেবক হিসেবে তপেন চট্টোপাধ্যায়
* বনমালীর হেঁচকির চরিত্রে হরিধন মুখোপাধ্যায়
* জয়ের চরিত্রে মোহতাসিম ফুয়াদ মাহি

## বহিঃসংযোগ
* 
* 

বিষয়শ্রেণী:১৯৭২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
খুলনা মেডিকেল কলেজ

**খুলনা মেডিকেল কলেজ** বাংলাদেশের খুলনা শহরে অবস্থিত একটি সরকারি মেডিকেল কলেজ। ১৯৯২ সালে শিক্ষাপ্রতিষ্ঠানটি প্রতিষ্ঠিত হয়।

বর্তমানে স্নাতক পর্যায়ে প্রায় ৯০০ ছাত্রছাত্রীর পাশাপাশি স্নাতকোত্তর পর্যায়ের প্রশিক্ষণও প্রদান করা হচ্ছে। এছাড়া এখানে চিকিৎসাবিজ্ঞানের বিভিন্ন বিষয়ে স্বল্পকালীন কোর্স ও প্রশিক্ষণ চালু আছে।

## ইতিহাস

১৯৭৮-৭৯ সালে বাংলাদেশ সরকার দেশে উন্নত চিকিৎসা সেবা প্রদানের লক্ষ্যে খুলনা, বগুড়া, কুমিল্লা, ফরিদপুর, কুষ্টিয়া, নোয়াখালীতে মেডিকেল কলেজ স্থাপন করার পরিকল্পনা গ্রহণ করে। পরিকল্পনা অনুযায়ী ১৯৮০-৮১ সালে খুলনা, কুমিল্লা, পাবনা এবং আইপিএমজিআর (ঢাকা) - এ সেখানকার মেডিকেল কলেজগুলোর কার্যক্রম শুরু হয়। কিন্তু কিছু সমস্যার কারণে সেই মেডিকেল কলেজগুলোর কার্যক্রম স্থগিত হয়ে যায় এবং শিক্ষার্থীদের দেশে বিদ্যমান আটটি মেডিকেল কলেজে স্থানান্তর করা হয়। আবার ১৯৯১-৯২ সালে সরকার আবারও আরও মেডিকেল কলেজ স্থাপনের প্রয়োজনীয়তা অনুভব করে এবং আরও ৫টি মেডিকেল কলেজ স্থাপন করার সিদ্ধান্ত নেয়। সেজন্য উক্ত বছরে সরকার খুলনা, দিনাজপুর, বগুড়া, ফরিদপুর এবং কুমিল্লাতে প্রতিটিতে ৫০ জন ছাত্র ভর্তি করানোর মাধ্যমে আরোও ৫টি মেডিকেল কলেজ প্রতিষ্ঠা করে।

## বিভাগ
* শারীরস্থান
* অ্যানেস্থেসিওলজি
* রক্তদান
* পোড়া ও প্লাস্টিক সার্জারি
* কার্ডিওলজি
* হৃদযন্ত্রে অস্ত্রোপচার
* কমিউনিটি মেডিসিন
* ত্বক
* ফরেনসিক মেডিসিন
* গ্যাস্ট্রোএন্টারোলজি
* স্ত্রীরোগবিদ্যা এবং ধাত্রীবিদ্যা
* হেপাটলজি
* ঔষধ
* অণুজীববিজ্ঞান
* নিউরোলজি
* নিউরোসার্জারি
* অপথ্যালমোলজি
* ওরাল এবং ম্যাক্সিলোফেসিয়াল সার্জারি
* অস্থি চিকিৎসা
* ওটোলারিঙ্গোলজি এবং মাথা-ঘাড়
* সার্জারি
* রোগবিদ্যা
* পেডিয়াট্রিক সার্জারি
* শিশুচিকিত্সা
* ঔষধবিজ্ঞান
* মনোরোগ বিজ্ঞান
* সি রেডিওলজি
* রেডিওথেরাপি
* নিঃশ্বাসপ্রশ্বাস মেডিসিন
* সার্জারি
* সার্জিকাল অনকোলজি
* মূত্রব্যবস্থা-বিজ্ঞান
* রেডিওথেরাপি 

## বর্তমান ব্যাচ
কে-২৯ সাম্প্রতিক স্নাতক ব্যাচের এর সাথে কে-৩০, কে-৩১, কে-৩২,কে-৩৩,কে-৩৪ সেশন রয়েছে।সর্বশেষ ২০২৫-২০২৬  শিক্ষাবর্ষে কে-৩৫ ব্যাচের ভর্তি কার্যক্রম সম্পন্ন হয়েছে।

## কে.এম.সি ডে
৮-জুলাই খুলনা মেডিকেল কলেজে "কেএমসি ডে" পালন করা হয়। উল্লেখ্য ১৯৯২ সালের ৮-জুলাই খুলনা মেডিকেল কলেজে প্রথম ভর্তি কার্যক্রম শুরু হয়েছিল।

## সংগঠন
*মেডিসিন ক্লাব, খুমেক ইউনিট
*খুলনা মেডিকেল কলেজ কালচারাল সোসাইটি।
* খুলনা মেডিকেল কলেজ বিতর্ক ক্লাব 
*ইন্টার্নী চিকিৎসক পরিষদ
*জালালাবাদ ছাত্র কল্যাণ সমিতি, খুমেক শাখা।
*সন্ধানী, খুলনা মেডিকেল কলেজ ইউনিট
*স্পোর্টস ক্লাব,খুমেক।
*দাওয়াহ সোসাইটি অফ কেএমসি
*রেড নিউক্লিয়াস এসোসিয়েশন
*আরএনএ বোনস ব্যাংক

## চিত্রশালা

চিত্র:Academic Building , Khulna medical college.jpg|অ্যাকাডেমিক বিল্ডিং, খুমেক
চিত্র:KMC Hostel.jpg|বীরশ্রেষ্ঠ রূহুল আমিন ছাত্রাবাস, খুমেক 


## আরও দেখুন
* বাংলাদেশের মেডিকেল কলেজের তালিকা।

## তথ্যসূত্র

## বহিঃসংযোগ
* স্বাস্থ্য অধিদপ্তর। 

বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:বাংলাদেশের হাসপাতাল
বিষয়শ্রেণী:খুলনা মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:খুলনার বিশ্ববিদ্যালয় ও কলেজ
পালামৌ জেলা

থাম্ব|পালামৌ দুর্গ
**পলামু** বা **পালামৌ** ভারতের ঝাড়খণ্ড রাজ্যের অন্তর্গত একটি জেলা। এই জেলার সদর দপ্তর মেদিনীনগর। জেলাটি ঝাড়খণ্ডের পালামৌ বিভাগের অন্তর্গত।

## ইতিহাস
পালামৌ জেলায় কাবরা-কালা ঢিবিতে সোন  ও উত্তর কোয়েল নদীর সঙ্গমস্থলে নব্যপ্রস্তরযুগ এবং তাম্র যুগের বসতি রয়েছে।

মধ্যযুগে চেরো রাজবংশ শাসন করছিল এই অঞ্চলে যা শাহ জাহান এবং ইস্ট ইন্ডিয়া কোম্পানির শাসনামলে মুঘল সাম্রাজ্যের করদ-রাজ্য হয়ে উঠেছিল।

## ভূগোল
জেলাটি ২৩°৫০′ থেকে ২৪°৮′ উত্তর অক্ষাংশ এবং ৮৩°৫৫′ থেকে ৮৪°৩০′ পূর্ব দ্রাঘিমাংশের মধ্যে অবস্থিত। এটি উত্তরে সোন নদী ও বিহার রাজ্য, পূর্বে চাতরা ও হাজারিবাগ জেলা, দক্ষিণে লাতেহার জেলা এবং পশ্চিমে গাড়োয়া জেলা দ্বারা সীমানা বেষ্টিত।

পালামৌ জেলার মধ্য দিয়ে প্রবাহিত প্রধান নদীগুলি হল সোন, কোয়েল এবং ঔরঙ্গ। উৎপাদিত প্রধান ফসলাদি হল ধান এবং আখ। এখানে লৌহ আকরিক, বক্সাইট, লিথিয়াম, ডলোমাইট এবং কয়লার মতো অনেক খনিজ পাওয়া যায়।

### জাতীয় সুরক্ষিত এলাকা

* বেতলা জাতীয় উদ্যান পালামৌ জেলার ছোট নাগপুর মালভূমিতে অবস্থিত একটি জাতীয় উদ্যান।

## অর্থনীতি
২০০৬ সালে পঞ্চায়েতি রাজ মন্ত্রক পালামৌকে দেশের ২৫০টি সর্বাধিক অনগ্রসর জেলার মধ্যে একটি (মোট ৬৪০টির মধ্যে) হিসেবে অন্তর্ভুক্ত করে। এটি ঝাড়খণ্ডের ২৪টি জেলার মধ্যে একটি যা বর্তমানে অনগ্রসর অঞ্চল অনুদান তহবিল কর্মসূচি (বিআরজিএফ) থেকে তহবিল গ্রহণ করছে।

## জনসংখ্যার উপাত্ত
২০১১ সালের জনশুমারি অনুসারে পালামৌ জেলার জনসংখ্যা ১৯,৩৯,৮৬৯ জন, যা এটিকে ভারতের ২৪৩ তম জনবহুল জেলায় (মোট ৬৪০ টির মধ্যে) অভিহিত করেছে। জেলায় জনসংখ্যা ঘনত্ব প্রতি বর্গকিলোমিটার ৮৮১ জন (৯৯০/বর্গ মাইল)। ২০০১-২০১১ দশকে এর জনসংখ্যা বৃদ্ধির হার ছিল ২৫.৯৪%। পালামৌর লিঙ্গ অনুপাত প্রতি ১০০০ পুরুষদের বিপরীতে ৯২৯ জন নারী, এবং সাক্ষরতার হার ৬৫.৫%। তফসিলি জাতি ও উপজাতি জনসংখ্যা যথাক্রমে ২৭.৬৫% এবং ৯.৩৪%।

জনশুমারি অনুযায়ী, জনসংখ্যার ৮৬.৭৭% হিন্দু এবং ১২.২৮% মুসলিম।

### ভাষা

ভারতের ২০১১ সালের জনশুমারির সময় জেলার জনসংখ্যার ৬৫.৪৯% হিন্দি, ২৪.৪৪% মাগধী এবং ৬.৮৭% উর্দু ভাষায় তাদের প্রথম ভাষা হিসেবে কথা বলে জানিয়েছিল।

## শিক্ষা
মেদিনীনগরের একমাত্র বিশ্ববিদ্যালয় হল নীলম্বর-পিতম্বর বিশ্ববিদ্যালয়, যা ১৭ জানুয়ারি, ২০০৯ তারিখে নির্মিত হয়। ঝাড়খণ্ডের মুখ্যমন্ত্রী ২০০১ সালে ঘোষণা করেছিলেন যে মেদিনীনগরে নীলম্বর-পিতম্বর বিশ্ববিদ্যালয় স্থাপন করা হবে। মেদিনীনগর ব্লকে ৬৬টি প্রাথমিক বিদ্যালয়, ৩০টি মাধ্যমিক স্কুল, ১৭টি নবসৃজিৎ স্কুল, ১০টি উচ্চ বিদ্যালয় এবং ১টি প্রকৌশল কলেজ রয়েছে।

## তথ্যসূত্র

## বহিঃসংযোগ
* Official district government website 

বিষয়শ্রেণী:ঝাড়খণ্ডের জেলা
বিষয়শ্রেণী:পালামৌ জেলা
বিষয়শ্রেণী:১৯২৮-এ ভারতে প্রতিষ্ঠিত
প্রজা রাজ্যম পার্টি

**প্রজা রাজ্যম পার্টি** (তেলুগু : **ఫ్రజా రాజ్యం**) হল ভারতের অন্ধ্রপ্রদেশ রাজ্যে গঠিত একটি আঞ্চলিক রাজনৈতিক দল। ২০০৮ সালের ২৬ অগস্ট তেলুগু চলচ্চিত্রাভিনেতা চিরঞ্জীবী এই রাজনৈতিক দলটি প্রতিষ্ঠা করেন। ২০১১ সালে প্রজা রাজ্যম পার্টি কংগ্রেসের সাথে একীভূত হয়। 

## ২০০৯ সালের নির্বাচন
২০০৯ সালের নির্বাচনে এই দলটি ২৯৪টি আসনের মধ্যে ১৮টি আসনে জয়লাভ করে। এর প্রধান চিরঞ্জীবী ২টি আসনে প্রতিদ্বন্দিতা করেন এবং তিরুপাটি আসনে জয়লাভ করেন। নির্বাচনে তারা ১৮ শতাংশ সমর্থন লাভ করেন।

## তথ্যসূত্র

বিষয়শ্রেণী:২০০৮-এ অন্ধ্রপ্রদেশে প্রতিষ্ঠিত
বিষয়শ্রেণী:অন্ধ্রপ্রদেশের বিলুপ্ত রাজনৈতিক দল
বিষয়শ্রেণী:২০০৮-এ প্রতিষ্ঠিত রাজনৈতিক দল
বিষয়শ্রেণী:২০১১-এ বিলুপ্ত রাজনৈতিক দল
একাত্তরের চিঠি

**একাত্তরের চিঠি** ১৯৭১ সালে বাংলাদেশের মুক্তিযুদ্ধ চলাকালে লেখা ৮৬টি চিঠির একটি সংকলন। দৈনিক প্রথম আলো ও গ্রামীণফোনের উদ্যোগে চিঠিগুলো সংগ্রহ করা হয়। সংকলনটি প্রথম প্রকাশিত হয় চৈত্র ১৪১৫, মার্চ ২০০৯ এ। ইতিহাসবিদ অধ্যাপক সালাউদ্দীন আহমদ ছিলেন সম্পাদনা পরিষদের সভাপতি। এছাড়া সম্পাদনা পরিষদের অন্যান্য সদস্যবৃন্দ হলেন- মেজর জেনারেল (অব.) আমিন আহম্মেদ চৌধুরী, রশীদ হায়দার, সেলিনা হোসেন এবংনাসির উদ্দীন ইউসুফ। কমিটিকে সহায়তা করেন সাজ্জাদ শরিফ, সাইফুল আজিম প্রমুখ। এছাড়া প্রথম **একাত্তরের চিঠি** সংগ্রহ করার ধারণা পোষণ করেন আমিনুল আকরাম।

একাত্তরের চিঠি গ্রন্থটি প্রকাশিত হয় **প্রথমা প্রকাশন** থেকে। কাইয়ুম চৌধুরী এর প্রচ্ছদ তৈরি করেন। গ্রন্থটি অলংকরণ করেন অশোক কর্মকার। সম্পাদনা পরিষদের পক্ষে এর ভূমিকা লেখেন সাহিত্যিক রশীদ হায়দার।

একাত্তরের চিঠির প্রথম চিঠির লেখক শহীদ কাজী নূরুন্নবী। চিঠি লেখার সময়কাল ও স্থান-২৯শে মার্চ/রাজশাহী '৭১। ১৯৭১ সালে রাজশাহী মেডিকেল কলেজের শেষ বর্ষের ছাত্র এবং কলেজ
ছাত্রলীগের সভাপতি ছিলেন। মুক্তিযুদ্ধকালে মুজিব বাহিনীর রাজশাহীর প্রধান ছিলেন। ১ অক্টোবর ১৯৭১ তাঁকে পাকিস্তানি বাহিনী আটক করে শহীদ শামসুজ্জোহা হলে নিয়ে যায়। তাঁর আর খোঁজ পাওয়া যায়নি। গ্রন্থটির সর্বশেষ চিঠিটি লেখক মুক্তিযোদ্ধা নিতাইলাল হোড়। চিঠির প্রাপক অ্যাডভোকেট এম এ সামাদ, তিনি ২০০৭ সালে মৃত্যুবরণ করেন। তাঁরই ছেলে জয়েনউদ্দিন মাহমুদ চিঠিটি পাঠিয়েছেন।

## বিষয়বস্তু

**একাত্তরের চিঠির** বেশির ভাগ চিঠি মাকে লেখা। চিঠিগুলো পড়ে মনে হয়, 'মা'র ও 'স্বদেশ' যেন একই শব্দ, সমার্থক।

* ১ সংখ্যক চিঠিতে চিঠি লেখক শহীদ কাজী নূরুন্নবী তাঁর মাকে চিঠি লিখেছেন বাবলু নামে। এই চিঠিতে রাজ‌শাহীতে মুক্তিযুদ্ধ চলাকালীন পাকিস্তানি সেনাবাহিনী এবং পুলিশ বাহিনীর সম্মুখ যুদ্ধের বর্ণনা রয়েছে, যেখানে মুক্তিবাহিনীর বিপর্যয় তুলে ধরা হয়েছে। তবুও বাংলার দামাল ছেলেরা পরাজয়ের পরিবর্তে গৌরবের মৃত্যুই গ্রহণ করতে চায়।
* ২ সংখ্যক চিঠিতে মুক্তিযোদ্ধা এ বি এম মাহবুবুর রহমানের উক্তি: "তবে যেদিন মা-বোনের ইজ্জতের প্রতিশোধ এবং এই মাতৃভূমি সোনার বাংলাকে শত্রুমুক্ত করতে পারবো, সেদিন তোমার ছেলে তোমার কোলে ফিরে আসবে।" এছাড়া এই চিঠিতে ৮ নম্বর সেক্টর কমান্ডার মেজর জলিলের তত্ত্বাবধানে ট্রেনিংএর উল্লেখ আছে।
* ৩ সংখ্যক চিঠিতে নৌ কমান্ডো জিন্নাত আলী খানের কণ্ঠে ধ্বনিত হয়েছে মাতৃভূমির প্রতি অকুণ্ঠ ভালোবাসা। "আপনার সম্মান রক্ষা করতে গিয়ে যদি আপনার এই নগন্য ছেলের রক্তে রাজপথ রঞ্জিত হয়, সে রক্ত ইতিহাসের পাতায় সাক্ষ্য দেবে যে বাঙালি এখনো মাতৃভূমি রক্ষা করতে নিজের জীবন পর্যন্ত বুলেটের সামনে পেতে দিতে দ্বিধা বোধ করে না।"

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের বই
বিষয়শ্রেণী:২০০৯-এর বই
বিষয়শ্রেণী:বাংলা ভাষার বই
সরলা দেবী চৌধুরানী

**সরলা চৌধুরী** (৯ সেপ্টেম্বর, ১৮৭২- ১৮ আগস্ট, ১৯৪৫) (যিনি **সরলা ঘোষাল** নামেও পরিচিত) হলেন ঊনবিংশ শতাব্দীর শেষার্ধ এবং বিংশ শতাব্দীর প্রথমার্ধের বিশিষ্ট বাঙালি বুদ্ধিজীবী। ইনি ১৯১০ সালে এলাহাবাদে ভারতের প্রথম মহিলা সংগঠন ভারত স্ত্রী মহামণ্ডল প্রতিষ্ঠা করেন। ভারতীয় নারীদের উন্নয়নের স্বার্থে স্ত্রীশিক্ষা সহ অন্যান্য বিবিধ কর্মসূচি গ্রহণ করে এই সংগঠন ভারতের বিভিন্ন প্রান্তে শাখা বিস্তার করে। তিনি প্রতাপাদিত্য উৎসব শুরু করেন। লক্ষীর ভান্ডার তিনিই প্রতিষ্ঠা করেন।

## জন্ম ও শৈশব
১৮৭২ খ্রিষ্টাব্দে কলকাতায় বিশিষ্ট রাজনীতিবিদ জানকীনাথ ঘোষাল এবং বাংলার প্রথম মহিলা ঔপন্যাসিক ও রবীন্দ্রনাথের অগ্রজা স্বর্ণকুমারী দেবীর সন্তান হিসেবে জন্মগ্রহণ করেন সরলা দেবী। পিতার বিলাত প্রবাসকালে জোড়াসাঁকো ঠাকুরবাড়িতে তার শৈশব কাটে। বেথুন স্কুলে ভর্তি হয়ে কবি কামিনী রায়, লেডি অবলা বসু প্রমূখের সাথী হন। ১৮৮৬ সালে এন্ট্রান্স ও ১৮৯০ সালে ইংরেজিতে অনার্সসহ বিএ পরীক্ষায় মেয়েদের মধ্যে সর্বোচ্চ নম্বর পেয়ে 'পদ্মাবতী স্বর্ণপদক' লাভ করেন।

## প্রকাশিত গ্রন্থ
তার রচিত গ্রন্থগুলো হচ্ছে,
* *নববর্ষের স্বপ্ন*
* *জীবনের ঝরাপাতা*
* *শিবরাত্রি পূজা* প্রভৃতি।
* তিনি ছিলেন দীর্ঘদিন ঠাকুরবাড়ি থেকে প্রকাশিত 'ভারতী' পত্রিকার সম্পাদিকা।
## তথ্যসূত্র

বিষয়শ্রেণী:ঠাকুর পরিবার

## বহিঃসংযোগ

* 

বিষয়শ্রেণী:১৮৭২-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:বাঙালি বুদ্ধিজীবী
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:ভারতীয় নারীবাদী
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারী অধিকারকর্মী
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:১৯শ শতাব্দীর লেখিকা
বিষয়শ্রেণী:২০শ শতাব্দীর লেখিকা
বিষয়শ্রেণী:ভারতীয় সমাজকর্মী
বিষয়শ্রেণী:ভারতীয় সক্রিয়কর্মী
বিষয়শ্রেণী:ভারতীয় আত্মজীবনীকার
বিষয়শ্রেণী:ভারতীয় শিক্ষায়তনিক
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় রাষ্ট্রবিজ্ঞানী
বিষয়শ্রেণী:ভারতীয় রাজনৈতিক লেখক
বিষয়শ্রেণী:১৯শ শতাব্দীর ভারতীয় নারী বিজ্ঞানী
অম্বিকা সোনি

**অম্বিকা সোনি** (জন্ম- ১৩ নভেম্বর ১৯৪৩) হলেন বিশিষ্ট ভারতীয় রাজনীতিবিদ। তিনি ভারতের কেন্দ্রীয় পর্যটন এবং সংস্কৃতি মন্ত্রী ছিলেন। ইনি ভারতীয় জাতীয় কংগ্রেসের অন্যতমা নেত্রী এবং পাঞ্জাব থেকে নির্বাচিত রাজ্যসভার সদস্যা।

## তথ্যসূত্র

## বহিঃসংযোগ

বিষয়শ্রেণী:১৯৪৩-এ জন্ম
বিষয়শ্রেণী:১৯৪২-এ জন্ম
বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী
বিষয়শ্রেণী:পাঞ্জাব, ভারতের রাজ্যসভা সদস্য
বিষয়শ্রেণী:পাঞ্জাব, ভারতের রাজনীতিতে নারী
বিষয়শ্রেণী:লাহোরের ব্যক্তি
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজ্যসভার নারী সদস্য
বিষয়শ্রেণী:ভারতীয় জাতীয় কংগ্রেস (সমাজতান্ত্রিক) এর রাজনীতিবিদ
বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেস (ইউ) এর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:ভারতীয় মন্ত্রিসভার নারী সদস্য
বিষয়শ্রেণী:ভারতের মন্ত্রিসভা সদস্য
বিষয়শ্রেণী:লাহোরের রাজনীতিবিদ
মজমু-ই-ইউসুফি

**মজমু-ই-ইউসুফি** ইউসুফ আলী খান রচিত চারটি গ্রন্থের অন্যতম একটি গ্রন্থ যা ১৭৬৪ খ্রিষ্টাব্দে রচিত হয়। ৩৩৬ পাতার এই গ্রন্থটি ফার্সি ভাষায় রচিত এবং এতে ১৭৬০-৬১ থেকে ১৭৬৫-৬৭ খ্রিষ্টাব্দ (হিজরী ১১৭৪ থেকে ১১৮০) পর্যন্ত পূর্ব ভারতের রাজনৈতিক ঘটনাবলীর সঠিক ধারাবাহিক বর্ণনা পাওয়া যায়। এতে আরও আছে নাদির শাহ এর ভারত আক্রমণ সম্পর্কিত ঘটনার বর্ণনা এবং লেখকের নিজের জীবনের দিনপঞ্জিতে উল্লেখিত রয়েছে নবাব মীর কাসিমের সঙ্গে লেখকের পাটনা গমনের চমকপ্রদ ঘটাবলির ইতিহাস। বিংশ শতাব্দীর দ্বিতীয় পাদের শেষ দিকে পাটনা কলেজের অধ্যাপক সৈয়দ হাসান আসকারী এ গ্রন্থটির অনুসন্ধান পান। মজমু-ই-ইউসুফি গ্রন্থটি মোটামুটি ভাবে ৩২টি পরিচ্ছেদে বিভক্ত। লেখক ২০তম পরিচ্ছেদ ছাড়া অন্য সকল পরিচ্ছেদেরই শিরোনাম দিয়েছেন।

বিষয়শ্রেণী:বাংলার ইতিহাস
ভারতীয় জনসংঘ

**ভারতীয় জনসঙ্ঘ** ভারতের একটি বিশেষ হিন্দুত্ববাদী রাজনৈতিক সংগঠন যার অস্তিত্বকাল ১৯৫১ থেকে ১৯৯০ সাল এবং পরবর্তীকালে এই সংগঠনটিই ভারতীয় জনতা পার্টি নামক ভারতের একটি অন্যতম রাজনৈতিক দলে রূপান্তরিত হয়।

## উদ্ভব
১৯৫১ খ্রিষ্টাব্দের ২১ অক্টোবর প্রখ্যাত রাজনীতিবিদ ডঃ শ্যামাপ্রসাদ মুখোপাধ্যায় দিল্লিতে রাষ্ট্রীয় স্বয়ংসেবক সঙ্ঘের সঙ্গে ঐকমত্যের ভিত্তিতে প্রতিষ্ঠা করেন **ভারতীয় জনসঙ্ঘ**।

## লোকসভা নির্বাচনে ধারাবাহিক সাফল্য

* ১৯৫২ ৩টি আসনে ৩.১ শতাংশ ভোট,
* ১৯৫৭ ৪টি আসনে ৫.৯ শতাংশ ভোট,
* ১৯৬২ সালে ৬.৪ শতাংশ ভোট এবং ১৪টি আসন
* ১৯৬৭ সালে, ৯.৪ শতাংশ ভোট ৩৫টি আসন পায়।
* ১৯৭১ সালে, ৭.৩৭ শতাংশ ভোট ২২টি আসন পায়।

## জনসংঘের সভাপতি
* ডঃ শ্যামা প্রসাদ মুখার্জি (১৯৫২-৫২)
* মৌলি চন্দ্র শর্মা (১৯৫৪)
* প্রেম নাথ ডোগরা (১৯৫৫)
* আচার্য দেবপ্রসাদ ঘোষ (১৯৫৬-৫৯)
* পিতাম্বর দাস (১৯৬০)
* আভাসরালা রামা রাও (১৯৬১)
* আচার্য দেবপ্রসাদ ঘোষ (১৯৬২)
* রঘু বীর (১৯৬৩)
* আচার্য দেবপ্রসাদ ঘোষ (১৯৬৪)
* বছরাজ ব্যাস (১৯৬৫)
* বলরাজ মাধক (১৯৬৬)
* দীনদয়াল উপাধ্যায় (১৯৬৭-৬৮)
* অটল বিহারী বাজপেয়ী (১৯৬৯-৭২)
* লালকৃষ্ণ আডবাণী (১৯৭৩-৭৭)

## আরও দেখুন
১. ভারতীয় জনতা পার্টি

২. রাষ্ট্রীয় স্বয়ংসেবক সংঘ

## তথ্যসূত্র

বিষয়শ্রেণী:ভারতের রাজনৈতিক দল
বিষয়শ্রেণী:১৯৫১-এ ভারতে প্রতিষ্ঠিত
বিষয়শ্রেণী:রাজতন্ত্র বিরোধী
বিষয়শ্রেণী:ভারতে সাম্যবাদ বিরোধিতা
বিষয়শ্রেণী:ভারতীয় জনতা পার্টি
বিষয়শ্রেণী:ভারতের বিলুপ্ত রাজনৈতিক দল
বিষয়শ্রেণী:ভারতীয় হিন্দু রাজনৈতিক দল
বিষয়শ্রেণী:জাতীয় রক্ষণশীল দল
বিষয়শ্রেণী:হিন্দু রাজনৈতিক দল
বিষয়শ্রেণী:ভারত ভিত্তিক হিন্দু সংগঠন
বিষয়শ্রেণী:হিন্দু জাতীয়তাবাদ
বিষয়শ্রেণী:হিন্দুত্ব
বিষয়শ্রেণী:ডানপন্থী দল
বিষয়শ্রেণী:১৯৭৭-এ ভারতে বিলুপ্ত
বিষয়শ্রেণী:এশিয়ার ডানপন্থী দল
বিষয়শ্রেণী:কমিউনিস্ট বিরোধী দল
ইউসুফ আলী খান

**ইউসুফ আলী খান** আঠারো শতকের অন্যতম ঐতিহাসিক, যিনি তার *তাইখ-ই-বঙ্গালা-ই-মহাবত জঙী* গ্রন্থের জন্য বেশি পরিচিত।  তার আরও তিনটি গ্রন্থ হল, *[[মজমু-ই-ইউসুফি]]*, *হাদিকত-উস্‌-সফা* ও *ফার্সি কবিদের একটি তায্‌কির*।

## তথ্যসূত্র

## বহিঃসংযোগ
* রকমারি.কমে ইউসুফ আলী খানের গ্রন্থতালিকা

বিষয়শ্রেণী:বাংলার ইতিহাস
বিষয়শ্রেণী:বাঙালি ইতিহাসবিদ
রূপান্তরক

thumb|200px|খুঁটির উপরে স্থাপিত রূপান্তরক

**রূপান্তরক** বলতে এমন একটি বৈদ্যুতিক কলকৌশলকে বোঝায় যার মাধ্যমে তড়িৎচৌম্বকীয় আবেশের মূলনীতি ব্যবহার করে একটি পরিবর্তী প্রবাহের বৈদ্যুতিক বর্তনী থেকে বৈদ্যুতিক শক্তিকে অপর একটি বর্তনীতে বৈদ্যুতিক বিভব, বৈদ্যুতিক প্রবাহ, দশা বা সামগ্রিক প্রতিরোধে পরিবর্তন সাধন করে স্থানান্তরিত করা হয়। একে ইংরেজিতে "ট্রান্সফর্মার" (Transformer) বলে। সাধারণত রূপান্তরকগুলিতে কোনও পরিবর্তী তড়িৎ ব‍্যবস্থায় অপরিবর্তিত কম্পাঙ্কতে নির্দিষ্ট পরিমাণ বিদ্যুৎ শক্তিকে বিভবের মান অনুযায়ী কমিয়ে বা বাড়িয়ে এক বর্তনী থেকে অন‍্য বর্তনীতে স্থানান্তর করা যায়। রূপান্তরক একটি (সাধারণত লোহার) মজ্জা ও দুইটি (অন্তরিত তামার তারের) কুণ্ডলী নিয়ে গঠিত; মুখ্য কুণ্ডলীতে পরিবর্তী বিদ্যুৎপ্রবাহ একটি পরিবর্তী চৌম্বকীয় ক্ষেত্র সৃষ্টি করে, যেটি গৌণ কুণ্ডলীতে পরিবর্তী বিদ্যুৎপ্রবাহের সৃষ্টি করে। গৌণ ও মুখ্য কুণ্ডলীতে বিভবের (ভোল্টেজ) অনুপাত গৌণ ও মুখ্য কুণ্ডলীতে প্যাঁচের অনুপাতের প্রায় সমান। উচ্চ কর্মদক্ষতা নিশ্চিত করার জন্য রূপান্তরকের মজ্জাটিকে প্রায়শই স্তরিত লোহা (laminated iron) দিয়ে তৈরি করা হয়, যেটি উচ্চ প্রবেশ্যতা প্রদান করে ও ঘূর্ণি বিদ্যুৎপ্রবাহগুলিকে (Eddy current) ন্যূনতম মাত্রায় নিয়ে আসে। 

পরিবর্তী বিদ্যুৎপ্রবাহ ব্যবস্থায় কম বিভবকে বেশি বিভবে বা বেশি বিভবকে কম বিভবে রূপান্তর করার জন্য রূপান্তরক ব্যবহৃত হয়। কম থেকে বেশি বিভবে রূপান্তরের জন্য ব্যবহৃত রূপান্তরককে উচ্চধাপী রূপান্তরক (স্টেপ-আপ ট্রান্সফর্মার) এবং বেশি থেকে কম বিভবে রূপান্তরের জন্য ব্যবহৃত রূপান্তরককে নিম্নধাপী রূপান্তরক (স্টেপ-ডাউন ট্রান্সফরমার) বলা হয়।

## গঠন
রূপান্তরকে মূলত দুটি অংশ থাকে:
# মুখ্য কুণ্ডলী (প্রাইমারি কয়েল): এই কুণ্ডলীতে পরিবর্তী প্রবাহের বিদ্যুৎ সরবরাহ করা হয়।
# গৌণ কুণ্ডলী (সেকেন্ডারি কয়েল): এই কুণ্ডলীতে পরিবর্তী প্রবাহের বিদ্যুৎ শক্তি স্থানান্তর হয়।

একটি কাঁচা লোহা বা ফেরাইটের (ferrite) আয়তাকার, বর্গাকার, বৃত্তাকার বা দণ্ডাকৃতির মজ্জার (কোর) দুই বিপরীত বাহুতে অন্তরিত (insulated) তামার তার পেঁচিয়ে রূপান্তরক তৈরি করা হয়। মজ্জার যে বাহুতে পরিবর্তী প্রবাহ বা বিভব প্রয়োগ করা হয় তাকে মুখ্য কুণ্ডলী বলে। আর যে কুণ্ডলীতে পরিবর্তী বিভব আবিষ্ট হয় তাকে গৌণ কুণ্ডলী বলে। উচ্চধাপী রূপান্তরকে মুখ্য কুণ্ডলীর চেয়ে গৌণ কুণ্ডলীর পাক সংখ্যা বেশি থাকে। আর নিম্নধাপী রূপান্তরকে মুখ্য কুণ্ডলীর চেয়ে গৌণ কুণ্ডলীর পাক সংখ্যা কম থাকে।

## রূপান্তরকের কর্মদক্ষতা এবং সারা দিনের কর্মদক্ষতা

রূপান্তরকের এর কোন ঘুরন্ত অংশ না থাকায় এর কোনও ঘর্ষণজনিত শক্তিক্ষয় হয় না, তাই এর দক্ষতা অন্যান্য বৈদ্যুতিক যন্ত্রের তুলনায় অনেক বেশি - প্রায় ৯০% থেকে ৯৮% পর্যন্ত হয়। তাই কোন নির্দিষ্ট পাওয়ার ফ্যাক্টরে রূপান্তরকের দক্ষতা =(রূপান্তরকটির কেভিএ রেটিং × পাওয়ার ফ্যাক্টর)/(রূপান্তরকেরটির কেভিএ রেটিং × পাওয়ার ফ্যাক্টর + কোর লস + কপার লস)

তারপর প্রাপ্ত মানকে ১০০ দ্বারা গুণ করে শতকরা হিসাবে প্রকাশ করা হয়।

সারাদিনের কর্মদক্ষতা = {২৪ ঘণ্টার বহিরাগত শক্তি ÷ (২৪ ঘণ্টার বহিরাগত শক্তি + ২৪ ঘণ্টার মজ্জা ক্ষয় + কপারক্ষয়)} × ১০০

## তথ্যসূত্র

বিষয়শ্রেণী:বৈদ্যুতিক শক্তি রূপান্তর
বিষয়শ্রেণী:পদার্থবিজ্ঞান
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:বৈদ্যুতিক রূপান্তরক
বিষয়শ্রেণী:ব্রিটিশ উদ্ভাবন
বিষয়শ্রেণী:হাঙ্গেরীয় উদ্ভাবন
চৌম্বক ক্ষেত্র

**চৌম্বক ক্ষেত্র** হলো একটি ভেক্টর ক্ষেত্র যা কোন আপেক্ষিক গতিসম্পন্ন আধান বা চুম্বকিত বস্তুর চৌম্বকীয় প্রভাব ব্যাখ্যা করে। একটি আধান, অন্যান্য আধানের স্রতের সাথে সমান্তরালে ধাবিত হলে তা তার নিজের বেগের উলম্বে একটি বল অনুভব করে। চৌম্বক ক্ষেত্রের এই ক্রিয়াটি সাধারণত স্থায়ী চৌম্বকে দেখা যায়।

তত্ত্বগত ভাবে, একটি **চৌম্বক ক্ষেত্র** অসীম দূর পর্যন্ত বিস্তৃত। তবে, শনাক্তকরণের জন্য ব্যবহৃত পরীক্ষা ব্যবস্থার সীমাবদ্ধতার জন্য এবং পরিবেশের অন্যান্য **চৌম্বক ক্ষেত্র**-এর উপস্থিতির জন্য ( যেমন **ভূ -চৌম্বক ক্ষেত্র** ) কার্যক্ষেত্রে কোন **চৌম্বক ক্ষেত্র** একটি সীমিত সীমা পর্যন্ত বিস্তৃত বলে ধরা হয়।

তড়িৎচৌম্বকতে "চৌম্বক ক্ষেত্র" শব্দটি B এবং H চিহ্ন দ্বারা চিহ্নিত দুটি স্বতন্ত্র কিন্তু ঘনিষ্ঠভাবে সম্পর্কিত ভেক্টর ক্ষেত্রের জন্য ব্যবহৃত হয়। ইন্টারন্যাশনাল সিস্টেম অফ ইউনিটে, H হচ্ছে চৌম্বক ক্ষেত্রের শক্তি যাকে প্রতি মিটার অ্যাম্পিয়ারের SI বেস ইউনিটে পরিমাপ করা হয় এবং B, চৌম্বকীয় প্রবাহের ঘনত্ব, টেসলায় পরিমাপ করা হয় (SI বেস ইউনিটে: কিলোগ্রাম প্রতি সেকেন্ড 2 প্রতি অ্যাম্পিয়ার) (এ/এম)। H এবং B কীভাবে চুম্বকীয়করণের জন্য দায়ী তার মধ্যে পার্থক্য। একটি ভ্যাকুয়ামে, দুটি ক্ষেত্র ভ্যাকুয়াম ব্যাপ্তিযোগ্যতার মাধ্যমে সম্পর্কিত। কিন্তু একটি চুম্বকীয় পদার্থে, পদগুলি প্রতিটি বিন্দুতে উপাদানের চুম্বককরণের দ্বারা পৃথক হয়।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:তড়িৎচুম্বকত্ব
বিষয়শ্রেণী:চুম্বকত্ব
বিষয়শ্রেণী:ভৌত রাশি
মহাবোধি সোসাইটি

**মহাবোধি সোসাইটি** হল সিংহলি বৌদ্ধ ধর্মপ্রচারক অনাগরিক ধর্মপাল কর্তৃক প্রতিষ্ঠিত একটি দক্ষিণ এশীয় বৌদ্ধ সংগঠন। এই সংগঠনটির স্বকৃত দাবি অনুসারে ভারতে বৌদ্ধধর্ম পুনরুজ্জীবিত করা এবং বুদ্ধগয়া, সারনাথ এবং কুশীনগরে অবস্থিত বৌদ্ধ উপাসনালয়গুলির সংস্কার করাই হল সংগঠনটির মূল লক্ষ্য।

## উদ্ভব
১৮৯১ খ্রিষ্টাব্দে একবার তীর্থভ্রমণার্থ বুদ্ধগয়ার মহাবোধি মন্দিরে আগমন করেন সিংহলি বৌদ্ধ ভিক্ষু অনাগরিক ধর্মপাল। সেখানে উপনীত হয়ে তিনি আবিষ্কার করেন যে অধুনা সংস্কারপ্রাপ্ত মহাবোধি মন্দিরটি সম্পূর্ণ শৈব পুরোহিতগণের নিয়ন্ত্রণাধীন এবং ভগবান বুদ্ধের উপাসনার পরিবর্তে তৎস্থলে ব্রাহ্মণ্য ধর্মানুসারে পূজার্চনা অনুষ্ঠিত হয়। এই দৃশ্য দর্শনমাত্র তিনি অত্যন্ত বিস্মিত এবং মর্মাহত হন। এই ঘটনার প্রতিবাদে তিনি একটি আন্দোলন গড়ে তোলেন। অনাগরিক ধর্মপাল কর্তৃক প্রবর্তিত এই বৌদ্ধ নবজাগরণ বহুক্ষেত্রে রক্ষণশীল আখ্যায়িত হয়েছে কারণ ভারতে বৌদ্ধধর্মের অবলুপ্তির কারণ হিসেবে তিনি মুসলিম শাসনকে দায়ী করেছেন।

১৮৯১ খ্রিষ্টাব্দে কলম্বোয় প্রতিষ্ঠিত হয় **মহাবোধি সোসাইটি**। কিন্তু এর পরের বছরেই অর্থাৎ ১৮৯২ খ্রিষ্টাব্দে সংগঠনটির মূল কার্যালয় কলম্বো থেকে স্থানান্তরিত হয় কলকাতায়। সেইসময় **মহাবোধি সোসাইটির** মুখ্য উদ্দেশ্যই ছিল বুদ্ধগয়ায় অবস্থিত মহাবোধি মন্দিরের পুনরুদ্ধার করা। এই কার্য সম্পাদন করার লক্ষ্যে ধর্মপাল আইনের আশ্রয় গ্রহণ করেন এবং বহু শতাব্দী ধরে মহাবোধি মন্দিরের নিয়ন্ত্রক ব্রাহ্মণ পুরোহিতগণের বিরুদ্ধে মামলা দায়ের করেন। এইভাবে সুদীর্ঘ সংগ্রামের পর ১৯৪৯ খ্রিষ্টাব্দে অনাগরিক ধর্মপাল তার লক্ষ্যে সফল হন এবং মহাবোধি মন্দিরের নিয়ন্ত্রণাধিকার লাভ করেন।

### মহাবোধি মন্দির
*মূল নিবন্ধ* : মহাবোধি মন্দির

### সারনাথ
*মূল নিবন্ধ* : সারনাথ

### কুশীনগর
*মূল নিবন্ধ* : কুশীনগর

### নেতৃত্ব

## তথ্যসূত্র


## বহিঃসংযোগ
* মহাবোধি সোসাইটি 

বিষয়শ্রেণী:বৌদ্ধধর্ম
বিষয়শ্রেণী:ভারতে বৌদ্ধধর্ম
স্টামফোর্ড বিশ্ববিদ্যালয় বাংলাদেশ

**স্টামফোর্ড ইউনিভার্সিটি বাংলাদেশ** বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। এটি ২০০২ সালে বাংলাদেশ সরকার থেকে বিশ্ববিদ্যালয়ের সনদ পেয়ে স্টামফোর্ড ইউনিভার্সিটি বাংলাদেশ নামে কার্যক্রম শুরু করে। বিশ্ববিদ্যালয়টির একমাত্র ক্যাম্পাস সিদ্ধেশ্বরীতে অবস্থিত। ঢাকার মুগদার গ্রিন মডেল টাউনে বিশ্ববিদ্যালয়টির স্থায়ী ক্যাম্পাস নির্মাণের প্রক্রিয়া চলছে।

## ইতিহাস
১৯৯৫ সালে বিশিষ্ট শিক্ষানুরাগী প্রয়াত ড. এম. এ হান্নান ফিরোজের হাত ধরে প্রতিষ্ঠানটির কলেজ শাখা *স্টামফোর্ড কলেজ* যাত্রা শুরু করে। পরবর্তীতে ২০০২ সালে বাংলাদেশ সরকার কর্তৃক বিশ্ববিদ্যালয়ের সনদ লাভ করার মাধ্যমে, আন্তর্জাতিক মানের শিক্ষা প্রদানের মূলমন্ত্র নিয়ে *স্টামফোর্ড ইউনিভার্সিটি বাংলাদেশ* নামে তাদের শিক্ষা কার্যক্রম শুরু করে । প্রতিষ্ঠানটিতে স্নাতক ডিগ্রী প্রদান করার পাশাপাশি স্নাতকোত্তর ডিগ্রীও প্রদান করা হয়। প্রতিষ্ঠানটিতে ২০২১ সাল পর্যন্ত ট্রাইমেস্টার ভিত্তিতে শিক্ষাক্রম পরিচালনা করা হত, পরবর্তিতে ২০২২ সাল হতে সেমিস্টার পদ্ধতিতে শিক্ষাক্রম পরিচালনা করে আসছে।

## উপাচার্যগণ

নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
*  অধ্যাপক মনিরুজ্জামান (১ ফেব্রুয়ারি ২০২৩ - বর্তমান)

## অনুষদ সমূহ
স্টামফোর্ড ইউনিভার্সিটি বাংলাদেশ-এ  পাঁচটি অনুষদ আছে, যেগুলো হলো- ব্যবসায় শিক্ষা অনুষদ, বিজ্ঞান অনুষদ, কলা ও সামাজিক বিজ্ঞান অনুষদ, আইন অনুষদ এবং প্রকৌশল অনুষদ। বর্তমানে ১৪টি বিভাগে ৩২টি স্নাতক ও স্নাতকোত্তর ডিগ্রী প্রদানকারী প্রোগ্রাম রয়েছে। বিভাগসমূহ হচ্ছেঃ 
# ব্যবসায় প্রশাসন বিভাগ
# ফার্মেসি বিভাগ 
# পরিবেশ বিজ্ঞান বিভাগ
# অনুজীব বিজ্ঞান বিভাগ
# ইংরেজি বিভাগ
# চলচ্চিত্র ও গণমাধ্যম অধ্যয়ন বিভাগ
# সাংবাদিকতা ও গণমাধ্যম অধ্যয়ন বিভাগ
# অর্থনীতি বিভাগ
# লোকপ্রশাসন বিভাগ
# আইন বিভাগ
# কম্পিউটার বিজ্ঞান বিভাগ
# সিভিল ইঞ্জিনিয়ারিং বিভাগ
# তড়িৎ প্রকৌশল বিভাগ
# স্থাপত্য বিভাগ

## চিত্রশালা

চিত্র:স্ট্যামফোর্ড বিশ্ববিদ্যালয়ের প্রধান ফটক।.jpg|thumb|প্রধান ফটক
চিত্র:স্ট্যামফোর্ড বিশ্ববিদ্যালয় সিদ্ধেশরী ক্যাম্পাস।.jpg|thumb|সিদ্ধেশ্বরী ক্যাম্পাস
চিত্র:স্ট্যামফোর্ড বিশ্ববিদ্যালয় প্লে-গ্রাউন্ড।.jpg|thumb|প্লে গ্রাউন্ড
চিত্র:স্ট্যামফোর্ড বিশ্ববিদ্যালয় বাংলাদেশ শহীদ মিনার.jpg|thumb|স্ট্যামফোর্ড বিশ্ববিদ্যালয় বাংলাদেশের শহীদ মিনার


## তথ্যসূত্র

## বহিঃসংযোগ
* স্টামফোর্ড ইউনিভার্সিটি বাংলাদেশ এর প্রাতিষ্ঠানিক ওয়েবসাইট
* 

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার বিশ্ববিদ্যালয়
বিষয়শ্রেণী:বাংলাদেশের স্থাপত্য বিশ্ববিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের স্থাপত্য
বিষয়শ্রেণী:১৯৯৪-এ বাংলাদেশে প্রতিষ্ঠিত
তাওয়াং মঠ

**তাওয়াং মঠ** হল অরুণাচল প্রদেশের তাওয়াং জেলায় অবস্থিত তিব্বতি বৌদ্ধ মঠ। বর্তমানে এটিই ভারতের বৃহত্তম বৌদ্ধ বিহার। ঐতিহাসিকভাবে এই বিহার অত্যন্ত তাৎপর্যপূর্ণ কারণ ষষ্ঠ দলাই লামার জীবনের সঙ্গে এই বিহার ওতপ্রোত ভাবে জড়িত হয়ে রয়েছে।

বিষয়শ্রেণী:বৌদ্ধধর্ম
বিষয়শ্রেণী:ভারতের মঠ
বিষয়শ্রেণী:ভারতের বৌদ্ধবিহার
বিষয়শ্রেণী:উত্তর-পূর্ব ভারতের পর্যটন
পরিবর্তী তড়িৎ প্রবাহ

thumb|250px|পরিবর্তী তড়িৎ প্রবাহ (সবুজ বক্ররেখা)

**পরিবর্তী তড়িৎ প্রবাহ**, **দিকপরিবর্তী তড়িৎ প্রবাহ** বা **পর্যাবৃত্ত তড়িৎ প্রবাহ** () বলতে সেই ধরনের তড়িৎ প্রবাহকে বোঝানো হয় যে তড়িৎ প্রবাহের দিক একটি নির্দিষ্ট পর্যায়কাল পর পর বিপরীতমুখী হয়। এটি একমুখী তড়িৎ প্রবাহ অপেক্ষা ভিন্নধর্মী, যেখানে তড়িৎ প্রবাহ সময়ের সাথে সাথে দিক পরিবর্তন না করে কেবল একটি নির্দিষ্ট দিকেই প্রবাহিত হতে থাকে। পরিবর্তী প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয়, বাকি অর্ধেক সময় ঠিক তার বিপরীত দিকে প্রবাহিত হয়। 

বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তী প্রবাহ বহুল ব্যবহৃত হয়, কারণ এই ধরনের তড়িৎ শক্তি সহজে দূর-দূরান্তে প্রেরণ করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রূপ সাধারণত সাইন তরঙ্গ ধরনের হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়।

## আরও দেখুন
*সমক্ষ তড়িৎ

## তথ্যসূত্র

বিষয়শ্রেণী:তড়িৎ বিজ্ঞান
বিষয়শ্রেণী:পদার্থবিজ্ঞান
বিষয়শ্রেণী:তড়িৎ
বিষয়শ্রেণী:তড়িৎ প্রকৌশল
বিষয়শ্রেণী:তড়িৎ প্রবাহ
বিষয়শ্রেণী:বৈদ্যুতিক শক্তি
বিষয়শ্রেণী:পরিবর্তী প্রবাহের বৈদ্যুতিক শক্তি
বৃন্দা কারাত

**বৃন্দা কারাত** (জন্ম- ১৭ অক্টোবর, ১৯৪৭) হলেন ভারতের একজন বিশিষ্ট কমিউনিস্ট রাজনীতিবিদ। ইনি ২০০৫ সালের ১১ এপ্রিল পশ্চিমবঙ্গ থেকে ভারতের কমিউনিস্ট পার্টি (মার্ক্সবাদী)-র হয়ে রাজ্যসভার সদস্য নির্বাচিত হন।

## তথ্যসূত্র


বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারীবাদী লেখক
বিষয়শ্রেণী:ভিয়েতনাম যুদ্ধ বিরোধী সক্রিয় কর্মী
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় নাস্তিক
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:ভারতীয় নারী অধিকারকর্মী
বিষয়শ্রেণী:ভারতীয় মার্ক্সবাদী লেখক
বিষয়শ্রেণী:বাঙালি ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:কলকাতার রাজনীতিবিদ
বিষয়শ্রেণী:ভারতীয় রাজনৈতিক লেখক
বিষয়শ্রেণী:কলকাতার লেখক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:ভারতীয় সাম্যবাদী লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:রাজ্যসভার নারী সদস্য
বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী
বিষয়শ্রেণী:নিউ আলিপুরের ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:২১শ শতাব্দীর বাঙালি
প্রজ্ঞা (বৌদ্ধ ভিক্ষু)

**প্রজ্ঞা** (, ৭৩৪) হলেন খ্রিস্টীয় নবম শতাব্দীর একজন বৌদ্ধ ভিক্ষু। তিনি অধুনা আফগানিস্তানের গান্ধার অঞ্চলে জন্মগ্রহণ করেন। তিনি তাং রাজবংশের রাজত্বকালে চীনে যান এবং কয়েকটি গুরুত্বপূর্ণ সংস্কৃত সূত্র চীনা ভাষায় পুনঃঅনুবাদ করেন। চীনে তীর্থযাত্রাকালে জাপানি ভিক্ষু কুকাইয়ের সাথে প্রজ্ঞার বন্ধুত্ব হয়েছিল বলে উল্লেখ করা হয়। কুকাই শিঙ্গন বৌদ্ধধর্মের ভবিষ্যৎ প্রবক্তা ছিলেন। তিনি কুকাইকে সংস্কৃতের মূল উৎসগুলো পড়তে ও বুঝতে সাহায্য করেছিলেন।

## সৃষ্টিকর্ম
তার প্রধান কাজগুলো হল
* *আবতংসক সূত্র* ()
* *প্রজ্ঞাপারমিতাহৃদয়* ()
* *[[জাতক]]ের ধ্যানের মহায়ন সূত্র* ()

## তথ্যসূত্র

## আরও পড়ুন
* কেওন, ড্যামিয়ান (২০০৩)। *Dictionary of Buddhism*। নিউ ইয়র্ক: অক্সফোর্ড ইউনিভার্সিটি প্রেস। 

বিষয়শ্রেণী:ভারতীয় বৌদ্ধ ভিক্ষু
বিষয়শ্রেণী:৯ম শতাব্দীর ভারতীয় ভিক্ষু
বিষয়শ্রেণী:আফগান ভিক্ষু
বিষয়শ্রেণী:৯ম শতাব্দীর বৌদ্ধ ভিক্ষু
সমাজবাদী পার্টি

**সমাজবাদী পার্টি** (**SP** ; translation: *Socialist Party*, ৪ অক্টোবর ১৯৯২-এ প্রতিষ্ঠিত) হল ভারতের একটি সমাজতান্ত্রিক রাজনৈতিক দল। এটি জনতা দলের প্রাক্তন রাজনীতিবিদ মুলায়ম সিং যাদব দ্বারা প্রতিষ্ঠিত হয়েছিল এবং এর সদর দফতর নয়াদিল্লিতে অবস্থিত। সমাজবাদী পার্টি বর্তমানে উত্তরপ্রদেশের প্রাক্তন মুখ্যমন্ত্রী অখিলেশ যাদবের নেতৃত্বে রয়েছে। ২০১৭ সালে একটি জরুরী বৈঠকে তিনি প্রথমবারের জন্য সভাপতি হিসাবে নির্বাচিত হন। ২০১৭ সালে সমাজবাদী পার্টির আগ্রা কনভেনশনে তিনি দ্বিতীয়বারের জন্য নির্বাচিত হন। ২০২২ সালের সেপ্টেম্বরে লখনউতে অনুষ্ঠিত দলের জাতীয় সম্মেলনে তাকে তৃতীয়বারের জন্য নির্বাচিত করা হয়েছিল।

যদিও দলটি মূলত উত্তর প্রদেশে অবস্থিত, তবে ভারতের অন্যান্য রাজ্যেও এর উপস্থিতি রয়েছে। এটি চার মেয়াদে উত্তরপ্রদেশ রাজ্যে শাসক দল - তিনবার মুখ্যমন্ত্রী মুলায়ম সিং যাদবের অধীনে, চতুর্থ এবং সাম্প্রতিকতম ২০১২-২০১৭ উত্তরপ্রদেশ বিধানসভায় মুখ্যমন্ত্রী অখিলেশ যাদবের পূর্ণ সংখ্যাগরিষ্ঠ সরকার। ২০২২ সালের নির্বাচনে ৩৭% এরও বেশি ভোট শেয়ার সহ রাজ্য ভিত্তিক নির্বাচনী ব্যবস্থায় সম্মিলিত ভোটের প্যাটার্নের পরিপ্রেক্ষিতে দল এবং এর জোটের অংশীদার SP+- এর জোট উত্তরপ্রদেশ রাজ্যে একটি বৃহত্তম ভোটের ঘাঁটি রয়েছে।

## তথ্যসূত্র

## বহিঃসংযোগ

* 

বিষয়শ্রেণী:ভারতের রাজনৈতিক দল
বিষয়শ্রেণী:ভারতের সমাজতান্ত্রিক দল
বিষয়শ্রেণী:জনতা পরিবার
বিষয়শ্রেণী:ভারতের স্বীকৃত রাজ্যস্তরের রাজনৈতিক দল
বিষয়শ্রেণী:জনতুষ্টিবাদী দল
বিষয়শ্রেণী:প্রগতিশীল মৈত্রী
বিষয়শ্রেণী:১৯৯২-এ প্রতিষ্ঠিত রাজনৈতিক দল
নওবাহার-ই-মুর্শিদকুলী খানি

**নওবাহার-ই-মুর্শিদকুলী খানি** আজাদ-আল হোসায়নি রচিত একটি ইতিহাস গ্রন্থ। ইরান থেকে আগত এই পণ্ডিত সম্ভবত ১৭২৯ খ্রিষ্টাব্দে এ গ্রন্থটি রচনা করেন। মূলত এ গ্রন্থটি একটি পুস্তিকা যা স্যার যদুনাথ সরকার ইংরেজিতে অনুদিত করে মাত্র ৮ পৃষ্ঠায় মুদ্রণ করেছিলেন।

এই পুস্তিকায় রয়েছে বাংলার সুবাদার মীর জুমলা (১৭৬০-১৭৬৩), বাংলার সুবাদার আজম শাহ (১৬৭৮-১৬৭৯) ও ঢাকার নায়েব নাজিম দ্বিতীয় মুর্শিদকুলী খান রুস্তম জঙ (১৭১২ - ১৭৩৪) সম্পর্কে একটি করে ছোট কাহিনী রয়েছে। এছাড়া রয়েছে নায়েব নাজিমের সেনাপতি মীর হাবিব ও আগা সাদেক কর্তৃক ১৭২৯ খ্রিষ্টাব্দে ত্রিপুরা রাজ্যে অভিযান, সেই রাজ্য অধিকার ও এর *রওশনাবাদ* নামকরণের ইতিহাস। শেষের ঘটনার জন্যই এ গ্রন্থটির বেশি গুরুত্বপূর্ণ কারণ এ গ্রন্থেই এ ঘটনার প্রথম এবং এতো বিস্তারিত বর্ণনা রয়েছে।

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:ইতিহাস বই
ওলামা

থাম্ব|
**ওলামা** শব্দটি "আলিম" (জ্ঞানী) শব্দের বহুবচন, যা ইসলামী শিক্ষায় বিশেষজ্ঞ ব্যক্তিদের বোঝায়। তারা ধর্মীয় জ্ঞান ও শিক্ষার সংরক্ষণ, ব্যাখ্যা এবং প্রচারে গুরুত্বপূর্ণ ভূমিকা পালন করেন। বর্তমানে ইসলামিক বিশেষজ্ঞদের বোঝাতে মুফতী শব্দটি ব্যবহার হয়ে থাকে  এরা শরিয়াহ আইনের নিয়ন্ত্রক হিসেবেই বেশি পরিচিত।

## ভূমিকা
ওলামা প্রধানত ইসলামি শিক্ষার বিভিন্ন ক্ষেত্রে কাজ করে থাকেন। তারা ইসলামী আইন (শরীয়াহ) সম্পর্কিত ব্যাখ্যা প্রদান করেন এবং মুসলিম সমাজের জন্য সঠিক পথনির্দেশনা প্রদান করেন।

## অন্যান্য কাজ
ওলামা মাদ্রাসা ও ইসলামিক শিক্ষার প্রতিষ্ঠানগুলোতে শিক্ষকতা, গবেষণা এবং ধর্মীয় দায়িত্ব পালন করেন। এছাড়া, তারা সমাজে নৈতিক ও সামাজিক দিকনির্দেশক হিসেবে কাজ করেন।

## উল্লেখযোগ্য কাজ
ওলামাদের কাজের মধ্যে শরীয়াহ আইন, ইসলামী নীতি এবং ধর্মীয় ফতোয়া প্রদান উল্লেখযোগ্য। তাদের কাজ মুসলিম সমাজের জন্য অত্যন্ত গুরুত্বপূর্ণ। নবীজি সাল্লাল্লাহু আলাইহি ওয়াসাল্লাম আলেম-ওলামাদের সম্পর্কে বলেছেন 

## দ্রষ্টব্য
* ইসলামী শিক্ষা
* শরীয়াহ আইন
* ফতোয়া

## বহিঃসংযোগ
* বাংলা উইকিপিডিয়া নিবন্ধন (একটি ওয়েবসাইট)
## তথ্যসূত্র

বিষয়শ্রেণী:ইসলামি সম্মানসূচক উপাধি
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি চিন্তাবিদ
ব্ল্যাক

**ব্ল্যাক** বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।

## প্রাথমিক অবস্থা
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কণ্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।

## মিডিয়ায় উপস্থিতি
ব্ল্যাক পেপসি ও গ্রামীণফোনের ডিজুসের ব্র্যান্ড অ্যাম্বাসেডর ছিল।২০০৩ সালে চ্যানেল আই-এ ‘বিশ্ব ভালবাসা দিবস’ উপলক্ষে নির্মিত টেলিফিল্ম ‘অফবিট’ এ তারা অভিনয় করে। তাহসান ব্যক্তিগত কারণে ব্যান্ড ত্যাগ করে ও তার সলো ক্যারিয়ারে মনোনিবেশ করে।তাদের ৩য় অ্যালবাম আবারের পৃষ্ঠপোষক ছিল ওয়ারিদ টেলিকম যা বর্তমানে এয়ারটেল (বাংলাদেশ) নামে পরিচিত।
## দুর্ঘটনা
তাদের আবার অ্যালবাম রেকর্ডিং চলাকালে সড়ক দুর্ঘটনায় ব্ল্যাকের সাউন্ড ইঞ্জিনিয়ার ইমরান আহমেদ চৌধুরী মুবিন মারা যায় এবং বেজ গিটারিষ্ট মিরাজ ও ড্রামার টনি আহত হয়।  মিরাজ এই কারণে ব্যান্ড ছেড়ে দিতে বাধ্য হয়। তাকে সিঙ্গাপুরের মাউন্ট এলিজাবেথ হাসপাতালে নিয়ে যাওয়া হয়। টনি তার মানুসিক দূর্যোগ কাটিয়ে আবার গানে মনোযোগ দেয়। তারপর তার স্থানে বেজ বাবা সুমন ১ বছরের মতো কাজ করেন। এরপর আসেন মিরাজের শিক্ষক সাগর। আবার অ্যালবামে কাজ করার পর তিনি ২০১০ সালের মাঝামাঝিতে দল ত্যাগ করেন।তার স্থানে টিটু যোগ দেয়।
ব্ল্যাক ব্যান্ড তাদের ৪র্থ অ্যালবামের কাজ করছে। ২০১০ সালের ডিসেম্বরে তারা কলকাতার একটি উৎসবে গান করে।

## সদস্য
### বর্তমান সদস্য
*রুবায়েত চৌধুরী 
* টনি ভিন্সেন্ট(ড্রামস)
* মুশফিক জাহান (গিটার)
* চার্লস ফ্রান্সিস (বেজ)

### পূর্ববর্তী সদস্য
* তাহসান (ভোকাল, কি-বোর্ড)
* রফিকুল আহসান টিটু (বেজ)
* আসিফুর রহমান চৌধুরী (ভোকাল)
* মিরাজ (বেজ)
* খান শাহরিয়ার সাগর (বেজ)
* মোহাম্মদ জাহাঙ্গির কবির(ভোকাল, গিটার)

## অ্যালবামসমূহ
### স্টুডিও অ্যালবামসমূহ
* আমার পৃথিবী(২০০১)
* উৎসবের পর (২০০৩)
* আবার(২০০৮)
* ব্ল্যাক (২০১১)
* উনমানুষ (২০১৬)

### মিক্সড অ্যালবাম
* ছাড়পত্র
* অনুশীলন
* প্রজন্ম 
* দিনবদল
* আগন্তুক
* আগন্তুক-২
* আগন্তুক-৩
* স্বপ্নচূড়া-১
* স্বপ্নচূড়া-২
* লাইভ নাউ
* লোকায়ত
* রক১০১
* রক৫০৫
* রক ২০২

## তথ্যসূত্র

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:জি-সিরিজের শিল্পী
বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:বাংলাদেশী রক সঙ্গীত দল
ডারউইন দিবস

বিজ্ঞানী চার্লস ডারউইন-এর সামগ্রিক বৈজ্ঞানিক অবদান এবং সমাজে তার বিবর্তন তত্ত্বের প্রভাব স্মরণ করে সারা বিশ্বে ডারউইনের জন্মবার্ষিকীতে (১২ ফেব্রুয়ারি) **ডারউইন দিবস** পালন করে থাকে বিভিন্ন বৈজ্ঞানিক এবং মানবতাবাদী সংগঠন। অধ্যাপক ডোনাল্ড জনসনের নেতৃত্বে ক্যালিফোর্নিয়ার প্যালো এল্টোর মানবতাবাদী সম্প্রদায় ১৯৯৩ সালে প্রথম ডারউইন দিবস উদ্‌যাপন করেছিলো। বিগত শতকের নব্বইয়ের দশকের শেষ দিকে জীববিজ্ঞানের অধ্যাপক মাসিমো পিগলিউসির উদ্যোগে ১৯৯৬ সালে ইউনিভার্সিটি অব টেনেসিতে ডারউইন দিবস অনুষ্ঠানের আয়োজন করা হয়। বর্তমানে সারা বিশ্বের সহস্রাধিক সংগঠন ডারউইন দিবস পালন করে থাকে। বাংলাদেশে মুক্তমনা, শিক্ষা আন্দোলন মঞ্চ এবং বিজ্ঞানচেতনা পরিষদ সহ বেশ কিছু সংগঠন বিগত কয়েক বছর ধরে স্যেকুলার উৎসব হিসেবে ডারউইন দিবস পালন করে আসছে।

## তথ্যসূত্র

## বহিঃসংযোগ
* ডারউইন দিবস উদ্‌যাপনের অফিশিয়াল ওয়েব সাইট

বিষয়শ্রেণী:চার্লস ডারউইন
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:বিজ্ঞান বিষয়ক উদ্‌যাপন
বিষয়শ্রেণী:বিজ্ঞান সম্পর্কিত উদ্‌যাপন
বিষয়শ্রেণী:অনানুষ্ঠানিক উদ্‌যাপন
সংযুক্ত প্রগতিশীল জোট

[thumb|সংযুক্ত প্রগতিশীল জোটের চেয়ারপার্সন [সোনিয়া গান্ধী]]
**সংযুক্ত প্রগতিশীল জোট** হল হচ্ছে ভারতের প্রধানত মধ্য-বাম রাজনৈতিক দলগুলির একটি জোট। এই জোটের সর্বাপেক্ষা বৃহত্তর শরিক দল হিসেবে ভারতীয় জাতীয় কংগ্রেস এই জোটের নেতৃত্ব প্রদান করছে।জোটটি ২০০৪ সালের সাধারণ নির্বাচনের পরে গঠিত হয়েছিল।ইউপিএর বৃহত্তম সদস্য দল হ'ল ভারতীয় জাতীয় কংগ্রেস,যার সভাপতি সোনিয়া গান্ধী ইউপিএর চেয়ারপারসন। কোনও একক দল নিজেরাই সংখ্যাগরিষ্ঠতা অর্জন করতে না পারার পরে ২০০৪ সালে কিছু অন্যান্য বাম-সংযুক্ত দলগুলির সমর্থন নিয়ে একটি সরকার গঠন করেছিল।

## ইতিহাস
২০০৪ সালের সাধারণ নির্বাচনের পরে স্পষ্ট হয়ে গিয়েছিল যে কোনও দলই নিরঙ্কুশ সংখ্যাগরিষ্ঠতা অর্জন করতে পারেনি সে সময় ইউপিএ গঠিত হয়েছিল।সে মুহূর্তে ক্ষমতাসীন ভারতীয় জনতা পার্টির নেতৃত্বাধীন ন্যাশনাল ডেমোক্র্যাটিক অ্যালায়েন্স (এনডিএ) ৪৪৩ সদস্যের লোকসভায় ১৮১ টি আসন জিতেছিল।ভারতীয় জাতীয় কংগ্রেস এর নেতৃতে ইউপিএ গঠনের পর জোটের আসন হয় ২১৮টি এবং এর ফলে ইউপিএ জোট ক্ষমতা লাভ করে।

১ দশক ক্ষ্মতায় থাকার পর ইউপিএ জোট ২০১৪ সালের নির্বাচনে বিজেপি নেতৃতাধীন এনডিএ জোটের কাছে পরাজিত হয়।

ইউপিএ জোট  ২০১৯ সালের সাধারণ নির্বাচনে পুনরায় বিজেপি নেতৃতাধীন এনডিএ জোটের কাছে পরাজিত হয়। বিজেপি একাই জিতেছে ৩০২ আসনে জয়লাভ ।কংগ্রেস নেতৃত্বাধীন ইউপিএ জোট জয়লাভসহ এগিয়েছিল ৯২ আসনে। কংগ্রেস এককভাবে জয়লাভ করে ৫০টি আসনে।

## বর্তমান সদস্যদল এবং লোকসভায় আসনসংখ্যাঃ

## বিভিন্ন রাজ্যে ইউপিএ জোটের সরকারঃ

ফেব্রুয়ারি ২০২১ পর্যন্ত ইউপিএ জোটের ৫ রাজ্যে মুখ্যমন্ত্রী আছে

### বর্তমান রাজ্য সরকারের তালিকা

ইউপিএ জোট ৫টি রাজ্যে ক্ষমতায় আছে-

- পাঞ্জাব (ভারতীয় জাতীয় কংগ্রেস থেকে মুখ্যমন্ত্রী)

- ছত্তিসগড় (ভারতীয় জাতীয় কংগ্রেস থেকে মুখ্যমন্ত্রী)

- রাজস্থান (ভারতীয় জাতীয় কংগ্রেস থেকে মুখ্যমন্ত্রী)

- মহারাষ্ট্র (শিব সেনা থেকে মুখ্যমন্ত্রী)

- ঝাড়খণ্ড (ঝাড়খণ্ড মুক্তি মোর্চাথেকে মুখ্যমন্ত্রী)

- তামিলনাড়ু (ডিএমকে থেকে মুখ্যমন্ত্রী)

## বিধানসভা গুলোতে ইউপিএ জোটের শক্তিঃ

## অতীতের সদস্য দলসমূহ

## প্রধানমন্ত্রীদের তালিকাঃ

## ইউপিএ জোটের বর্তমান মুখ্যমন্ত্রীদের তালিকাঃ

## তথ্যসূত্র

## বহিঃসংযোগ
* ইউপিএ-র অভিন্ন ন্যূনতম কর্মসূচী
* বামপন্থী দলসমূহ এবং ইউপিএ

বিষয়শ্রেণী:ভারতের রাজনৈতিক দলের জোট
বিষয়শ্রেণী:জোট সরকার
বিষয়শ্রেণী:২০০৪-এ ভারতে প্রতিষ্ঠিত
বিষয়শ্রেণী:২০০৪-এ প্রতিষ্ঠিত রাজনৈতিক দল
খুমুস

থাম্ব|Islam
**খুমুস** **(ইংরেজিতে Khumus)** একটি আরবি শব্দ যার অর্থ কোন বস্তুর ১/৫ ভাগ বা এক-পঞ্চমাংশ। খারাজের মত এটাও ইসলামী রাষ্ট্রের আয়ের উৎস। ইসলামী অর্থনীতির পরিভাষায় খুমুস অর্থ ঐ সকল সম্পদের মধ্যে এক পঞ্চমাংশ যা ইসলাম বাইতুলমালে জমা দিতে নির্দেশ জারী করেছে। আর এসব সম্পদের মধ্যে যুদ্ধলব্ধ গণিমতের সম্পদ, খনিজ সম্পদ, সামুদ্রিক সম্পদ সবিশেষ উল্লেখ যোগ্য।

১. গনিমতের সম্পদ: অমুসলিম সম্প্রদায়ের সাথে রণক্ষেত্রে বিজয়ী হবার পর যুদ্ধের ময়দানে পরিত্যক্ত সম্পদ মুসলিম সম্প্রদায়ের হস্তগত হলে তাকে গনিমত বলে । যুদ্ধাস্ত্র, খাদ্যসামগ্রী, যানবাহন, পোশাক-পরিচ্ছদ ইত্যাদী গনিমতের সম্পদের অন্তর্ভুক্ত। গনিমতের মালের ক্ষেত্রে খুমুসের বিধান হচ্ছে প্রাপ্ত সম্পদের ১/৫ ভাগ ইসলামী রাষ্ট্রের বাইতুল মালে জমা হবে।

২. খনিজ সম্পদ: খনিজ সম্পদকে আরবিতে রিকায বলে। ইসলামী অর্থনীতির বিধানুসারে খনিজ সম্পদের এক-পঞ্চমাংশ বাইতুলমাল জমা হবে।যেন প্রাকৃতিক সম্পদের উপর দেশের সর্বসাধারণের অধিকার স্বীকৃত হয। এখাতের আয় থেকে জনকল্যাণে ব্যয় করা হয়।

৩. সামুদ্রিক সম্পদ: খনিজ সম্পদের ন্যায় সামুদ্রিক সম্পদের এক পঞ্চমাংশ রাষ্ট্রীয় কোষাগার বাইতুলমালের জন্য নির্দিষ্ট। সামুদ্রিক মৎস্য, মণিমুক্তা, প্রবাল, মূল্যবান পাথর ও অন্যান্র সামগ্রীর উপরও এক পঞ্চমাংশের বিধান কার্যকরী হবে। এছাড়া বড় বড় নদী, হ্রদ, হাওড় ইত্যাদীতে মৎস্য চাষ হলে কিংবা প্রাকৃতিক মৎস্য ধৃত হলে খুমুস বা এক পঞ্চমাংশের বিধান কার্যকর হবে।

বিষয়শ্রেণী:ইসলামী অর্থনীতির পরিভাষা
বিষয়শ্রেণী:ইসলামি আইন
বিষয়শ্রেণী:যাকাত
বিষয়শ্রেণী:ইসলামি অর্থনীতি
বিষয়শ্রেণী:ইসলাম ও সমাজ
বিষয়শ্রেণী:শিয়া ইসলাম
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইনের পরিভাষা
অসম গণ পরিষদ

**অসম গণ পরিষদ** বা **অগপ** ভারতের অসম রাজ্যের একটি আঞ্চলিক দল। ১৯৮৫ সালে ঐতিহাসিক অসম শান্তিচুক্তির পর প্রফুল্ল কুমার মহন্ত দেশের কনিষ্ঠতম মুখ্যমন্ত্রী নির্বাচিত হলে অগপ প্রতিষ্ঠিত হয়। ১৯৮৫-১৯৮৯ ও ১৯৯৬-২০০১ সময়কালের মধ্যে দুইবার অগপ অসমে সরকার গঠন করে।

২০০৫ সালে প্রাক্তন মুখ্যমন্ত্রী প্রফুল্ল কুমার মহন্ত দলত্যাগ করে অসম গণ পরিষদ (প্রগতিশীল) নামক নতুন দল গঠন করলে অগপ ভেঙে যায়। কিন্তু ২০০৮ সালের ১৪ অক্টোবর গোলাঘাটে দুই দলের পুনর্মিলন ঘটে।

লোকসভায় অগপের কোন আসন না থাকলেও রাজ্যসভায় অগপ-র সদস্য সংখ্যা এক।

বর্তমানে এই দলটি উত্তর-পূর্ব আঞ্চলিক রাজনৈতিক জোটের অন্তর্গত, যা জাতীয় গণতান্ত্রিক জোট-কে সমর্থন করা উত্তর-পূর্ব ভারতের বিভিন্ন দল নিয়ে গঠিত৷ আগত বিধানসভার নির্বাচনে এটি বিজেপি-র সাথে জোট গঠন করবে।

## ইতিহাস
বাংলাদেশ থেকে অবৈধ বিদেশীদের আসামে আসা থেকে আটকাতে সদৌ অসম ছাত্র সন্থা পরিচালিত ছয় বছর ব্যাপী আসাম চুক্তির ফলস্বরূপ অগপ বা আসাম গণ পরিষদ রাজনৈতিক দলটি গঠিত হয়৷ বহুবছর ধরে আসামের অসমীয়া নাগরিকরা বাংলাদেশ থেকে আসামে আসা অবৈধ ও অযাচিত অনুপ্রবেশকারীদের ক্রমাগত আগমনে আসামের জনতাত্ত্বিক, সামাজিক ও রাজনৈতিক মানচিত্র পরিবর্তন হবে বলে আশঙ্কা করেন৷

১৯৭৯ খ্রিষ্টাব্দে আসু শান্তিপূর্ণভাবে আইন মেনে আসামে আগত বহিরাগতদের বৈধতা বিচার করে অবৈধদের নির্বাচনী তালিকা থেকে বাতিল করার দাবীতে একটি গণতান্ত্রিক আন্দোলন করেন৷ আন্দোলনটি বেশ কিছুবছর ধরে চললেও ১৯৮৩ খ্রিষ্টাব্দের নির্বাচনটি সুষ্ঠুভাবে চুক্তিবদ্ধভাবে এবং আইনসম্মতভাবে সম্পন্ন হয়৷

আসুর নেতৃৃত্বে আসামের আঞ্চলিক পরিষদগুলি, যেমন- অসম সাহিত্য সভা, অসম জাতীয়তাবাদী দল, পূর্বাঞ্চলীয় লোক পরিষদ, সদৌ আসাম কর্মচারী পরিষদ, অসম জাতীয়তাবাদী যুব-ছাত্র পরিষদ, অসম যুবক সমাজ, সদৌ আসাম কেন্দ্রীয় ও অর্ধকেন্দ্রীয় কর্মচারী পরিষদ প্রভৃতি থেকে প্রতিনিধিরা একত্র হয়ে সদৌ আসাম গণ সংগ্রাম পরিষদ গঠন করে৷

নতুন দিল্লিতে এবাধিকবার কেন্দ্র-রাজ্য আলোচনা হয় এবং অবশেষে ১৫ই আগস্ট ১৯৮৫ খ্রিষ্টাব্দে প্রধানমন্ত্রী রাজীব গান্ধীকে সাক্ষী রেখে আসু এবং কেন্দ্রীয় সরকারের মধ্যে অসম চুক্তি সাক্ষরিত হয়৷ ভারতীয় স্বাধীনতা আন্দোলনের পর সংঘটিত বৃৃহত্তম শান্তিপূর্ণ আন্দোলন হিসাবে আসাম আন্দোলনের নাম উল্লেখ করা যেতে পারে৷ কিন্তু এরই মধ্যে আসামে ঘটে যাওয়া নেলি হত্যাযজ্ঞটি ভারতে অতি বর্বরোচিত ঘটনাগুলির মধ্যে একটি৷

## তথ্যসূত্র

## বহিঃসংযোগ
* Party website


বিষয়শ্রেণী:আসামের রাজনৈতিক দল
বিষয়শ্রেণী:ভারতের রাজনৈতিক দল
বিষয়শ্রেণী:আঞ্চলিকতাবাদী রাজনৈতিক দল
বিষয়শ্রেণী:বোড়ো জাতীয়তাবাদ
বিষয়শ্রেণী:১৯৮৫-এ আসামে প্রতিষ্ঠিত
বিষয়শ্রেণী:ভারতের স্বীকৃত রাজ্যস্তরের রাজনৈতিক দল
বিষয়শ্রেণী:ভারতের আঞ্চলিকতাবাদী দল
বিষয়শ্রেণী:১৯৮৫-এ প্রতিষ্ঠিত রাজনৈতিক দল
মার্গারেট আলভা

**মার্গারেট নাজারেথ আলভা** (জন্ম ১৪ এপ্রিল ১৯৪২) একজন ভারতীয় রাজনীতিবিদ। তিনি ২০০৯ থেকে ২০১৪ সালের মধ্যে বিভিন্ন সময়ে গোয়ার ১৭তম রাজ্যপাল, গুজরাটের ২৩তম রাজ্যপাল, রাজস্থানের ১৯তম রাজ্যপাল এবং উত্তরাখণ্ডের ৪র্থ রাজ্যপাল হিসাবে দায়িত্ব পালন করেছেন। তিনি এর আগে কেবিনেট মন্ত্রী হিসেবে দায়িত্ব পালন করেছেন। তিনি রাজস্থানে পাঞ্জাবের গভর্নর শিবরাজ পাটিলের কাছ থেকে দায়িত্ব নেন, যিনি সেই রাজ্যের অতিরিক্ত দায়িত্ব পালন করছিলেন। গভর্নর নিযুক্ত হওয়ার আগে, তিনি ভারতীয় জাতীয় কংগ্রেসের একজন সিনিয়র ব্যক্তিত্ব ছিলেন এবং সর্বভারতীয় কংগ্রেস কমিটির যুগ্ম সম্পাদক ছিলেন। তার শাশুড়ি, ভায়োলেট আলভা, ১৯৬০-এর দশকে রাজ্যসভার দ্বিতীয় ডেপুটি চেয়ারপারসন ছিলেন।

১৭ জুলাই ২০২২-এ, সংযুক্ত প্রগতিশীল জোট এবং কিছু অন্যান্য অ-ইউপিএ বিরোধী দল তাকে ২০২২ সালের নির্বাচনে ভারতের উপরাষ্ট্রপতি পদের জন্য মনোনীত করেছিল।  কিন্তু তিনি তার প্রতিপক্ষ জগদীপ ধনখরের কাছে ৬ আগস্ট ২০২২-এ ৩৪৬ ভোটের ব্যবধানে পরাজিত হন।

## জীবনের প্রথমার্ধ

## তথ্যসূত্র

বিষয়শ্রেণী:রাজ্যসভার নারী সদস্য
বিষয়শ্রেণী:লোকসভার নারী সদস্য
বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ভারতের নারী রাজ্যপাল
বিষয়শ্রেণী:কর্ণাটকের লোকসভা সদস্য
বিষয়শ্রেণী:গোয়ার রাজ্যপাল
বিষয়শ্রেণী:গুজরাতের রাজ্যপাল
বিষয়শ্রেণী:রাজস্থানের রাজ্যপাল
বিষয়শ্রেণী:কর্ণাটকের রাজ্যসভা সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:মাঙ্গলুরুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৪২-এ জন্ম
বিষয়শ্রেণী:রাজজ্যোৎসব পুরস্কার ২০১৮ প্রাপক
বিষয়শ্রেণী:কর্ণাটকের রাজনীতিতে নারী
বিষয়শ্রেণী:উত্তরাখণ্ডের রাজ্যপাল
তারিখ-ই-বঙ্গালাহ

**তারিখ-ই-বঙ্গালাহ** মুন্‌শি সলিমউল্লাহ রচিত একটি ইতিহাস গ্রন্থ যা বাংলার ইতিহাসের অন্যতম গুরুত্বপূর্ণ তথ্যসূত্র বলে বিবেচিত। গ্রন্থটি আনুমানিক ১৭৬৩ সালে এবং ফার্সি ভাষায় রচিত। এ গ্রন্থে বাংলার সুবাদার ইব্রাহিম খানের (১৬৮৯ - ১৬৯৮) সময় থেকে নবাব আলিবর্দী খানের (১৭৪০ - ১৭৫৬) সময় পর্যন্ত বাংলা ইতিহাসের সংক্ষিপ্ত এবং নির্ভরযোগ্য বর্ণনা পাওয়া যায়।

মুন্সি সলিমুল্লাহ একজন প্রত্যক্ষদর্শী হিসেবে বিভিন্ন ঘটনার সাক্ষী ছিলেন। এছাড়াও তিনি বাংলার নাযিম ও ফোর্ট উইলিয়াম দূর্গের শাসনকর্তার অধীনে চাকরি করায় সরকারি বিভিন্ন দলিল-দস্তাবেজ দেখার সুযোগ হয়। অবশিষ্টাংশ প্রত্যক্ষদর্শী বন্ধু ও শুভাকাঙ্ক্ষীদের থেকে শুনে এই গ্রন্থটি রচনা করেন।

এই গ্রন্থে বাংলার অর্থনৈতিক ও আর্থসামাজিক অবস্থার বর্ণনা দেন। মুর্শিদকুলী খানের রাজনৈতিক প্রজ্ঞা,সততা ও সুবিচারের প্রশংসা করেন৷ অত্যাচারী জমিদার ও কর আদায়কারীদের সমালোচনা করেন। দলদস্যু ও বর্গীদের দমনের নিমিত্তে নবাব আলীবর্দী খান তাঁর ১৭ বছরের নাতী সিরাউদ্দৌলাকে নিয়ে বাংলার মাঠ-প্রান্তরে ঘুরে বেড়ানোর দৃশ্য এই গ্রন্থে তিনি ফুটিয়ে তুলেন৷

এছাড়াও এই গ্রন্থে তিনি মুঘল সম্রাজ্যের পতনমুখ, নবাবাদের বিপর্যয়,ইংরেজ শক্তি বাংলায় প্রভাব বিস্তার ইত্যাদি বিষয়াবলী সবিস্তারে উল্লেখ করেন।ফার্সি ভাষায় রচিত বাংলার আঞ্চলিক ইতিহাসের এই গ্রন্থে মুঘলদের পতন পর্ব এবং ইস্ট ইন্ডিয়া কোম্পানির প্রাথমিক পর্যায়ের শাসনের ঘটনাবলীর বিবরণও তিনি তুলে ধরেন।

বাঙ্গালী জাতির ইতিহাস রচনায় তারিখে বাঙ্গালার ভূমিকা অনস্বীকার্য।

বিষয়শ্রেণী:বাংলার ইতিহাস
অ্যান্ড্রু এস ট্যানেনবম

**অ্যান্ড্রু স্টুয়ার্ট "অ্যান্ডি" ট্যানেনবাম** (**ast** নামেও পরিচিত) (জন্ম মার্চ ১৬, ১৯৪৪) নেদারল্যান্ডের ভ্রিজে ইউনিভার্সিটির কম্পিউটার বিজ্ঞানের একজন অধ্যাপক। কম্পিউটার বিজ্ঞানের ব্যবহারিক শিক্ষার জন্য তিনি মিনিক্স নামে একটি ইউনিক্স এর মত অপারেটিং সিস্টেম লিখে পরিচিতি পেয়েছেন। এছাড়া তিনি কম্পিউটার বিজ্ঞানের জন্য অনেক পাঠ্যপুস্তক লিখেছেন। তার মতে অধ্যাপনাই তার সবচেয়ে গুরুত্বপূর্ণ কাজ।

## তথ্যসূত্র

## বহিঃসংযোগ

* Minix Article in Free Software Magazine contains an interview with Andrew Tanenbaum
* 
* The MINIX 3 Operating System MINIX Official Website

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান রাজনৈতিক লেখক
বিষয়শ্রেণী:আমেরিকান পুরুষ লেখক
বিষয়শ্রেণী:আমেরিকান উদারবাদী
বিষয়শ্রেণী:আমেরিকান প্রযুক্তি লেখক
বিষয়শ্রেণী:কম্পিউটার সিস্টেম গবেষক
বিষয়শ্রেণী:ডাচ কম্পিউটার বিজ্ঞানী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:ফ্রি সফটওয়্যার প্রোগ্রামার
বিষয়শ্রেণী:কার্নেল প্রোগ্রামার
বিষয়শ্রেণী:নিউ ইয়র্কের ব্যক্তিত্ব
বিষয়শ্রেণী:ভিইউ ইউনিভার্সিটি আমস্টারডামের অনুষদ
বিষয়শ্রেণী:অ্যাসোসিয়েশন ফর কম্পিউটিং মেশিনারির ফেলোগণ
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:রয়েল নেদারল্যান্ডস অ্যাকাডেমি অফ আর্টস অ্যান্ড সায়েন্সের সদস্য
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:ইহুদি মার্কিন লেখক
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:ইহুদি মার্কিন অ-কল্পকাহিনী লেখক
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:মার্কিন রাজনৈতিক লেখক
বিষয়শ্রেণী:মুক্ত সফটওয়্যার প্রোগ্রামার
বিষয়শ্রেণী:ম্যাসাচুসেটস ইনস্টিটিউট অফ টেকনোলজি স্কুল অফ সায়েন্সের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন ইহুদি
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর ওলন্দাজ অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন পুরুষ লেখক
মাদ্রাজ বিশ্ববিদ্যালয়

**মাদ্রাজ বিশ্ববিদ্যালয়** হল ভারতের তামিলনাড়ুর চেন্নাইয়ে অবস্থিত একটি অন্যতম প্রাচীন বিশ্ববিদ্যালয়। লন্ডন বিশ্ববিদ্যালয়ের অনুসরণে ৫ সেপ্টেম্বর ১৮৫৭ খ্রিস্টাব্দে এই বিশ্ববিদ্যালয়ের রূপরেখা বাস্তবায়িত হয়।
এটি একটি কলেজিয়েট রিসার্চ বিশ্ববিদ্যালয় এবং শহরে ছয়টি ক্যাম্পাস রয়েছে: চাপাউক, মেরিনা, গুইন্ডি, তারামানি, মাদুরাভোয়েল এবং চেটপেট।  এটি ১৮ টি স্কুল-এর অধীনে স্নাতকোত্তর শিক্ষাদান এবং গবেষণা বিভাগের ৮৭ টি একাডেমিক বিভাগের অধীনে ২৩০ টিরও বেশি কোর্স সরবরাহ করে, যেখানে বিজ্ঞান, সামাজিক বিজ্ঞান, মানবিকতা, ব্যবস্থাপনা ও চিকিৎসার পাশাপাশি ১২১ অধিভুক্ত কলেজ এবং ৫৩ টি অনুমোদিত গবেষণা সংস্থার বিভিন্ন ক্ষেত্র রয়েছে।  ন্যানোপ্রযুক্তি, ফোটোনিকস  এবং নিউরোটক্সিসিটির উন্নত গবেষণার জন্য এই বিশ্ববিদ্যালয়টিতে জাতীয় কেন্দ্র রয়েছে।  এছাড়াও, বায়ো ফিজিক্সে তিনটি কেন্দ্রের অ্যাডভান্সড স্টাডি (সিএএস),  উদ্ভিদ বিজ্ঞান  এবং গণিতে রয়েছে।

মাদ্রাজ বিশ্ববিদ্যালয় দুটি ভারতীয় পদার্থবিজ্ঞানের নোবেল বিজয়ী, সিভি রমন এবং সুব্রাহ্মণ্য চন্দ্রশেখরের আলমা ম্যাটার, এ.পি.জে. আবদুল কালাম সহ ভারতের পাঁচ রাষ্ট্রপতি, এবং শ্রিনিবাস রামানুজন সহ একাধিক উল্লেখযোগ্য গণিতবিদ।

## তথ্যসূত্র

বিষয়শ্রেণী:ভারতের বিশ্ববিদ্যালয়
বিষয়শ্রেণী:১৮৫৭-এ ব্রিটিশ ভারতে প্রতিষ্ঠিত
বিষয়শ্রেণী:মাদ্রাজের বিশ্ববিদ্যালয়
বিষয়শ্রেণী:চেন্নাইয়ের ইতিহাস
বিষয়শ্রেণী:১৮৫৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চেন্নাইয়ের বিশ্ববিদ্যালয়
বিষয়শ্রেণী:১৮৫৭-এ প্রতিষ্ঠিত বিশ্ববিদ্যালয় ও কলেজ
পাটনা বিশ্ববিদ্যালয়

**পটনা বিশ্ববিদ্যালয়** (হিন্দি:पटना विश्वविद्यालय) হল ১৯১৭ খ্রিস্টাব্দে ভারতের বিহার রাজ্যে স্থাপিত প্রথম বিশ্ববিদ্যালয় এবং ভারতীয় উপমহাদেশের সপ্তম প্রাচীনতম বিশ্ববিদ্যালয়।

## উল্লেখযোগ্য প্রাক্তনী
*বালি রাম ভগত, লোকসভার সাবেক স্পিকার
* বাল্মিকি প্রসাদ সিং, পণ্ডিত, সিকিমের গভর্নর (২০০৮–বর্তমান)
* লালুপ্রসাদ যাদব, বিহারের সাবেক মুখ্যমন্ত্রী
* নিতিশ কুমার, বিহারের মুখ্যমন্ত্রী
* ভুবেনশ্বর প্রসাদ সিনহা, ভারতের ৬ষ্ঠ প্রধান বিচারপতি
* ললিত মোহন শর্মা, ভারতের ২৪তম প্রধান বিচারপতি

## আরোও দেখুন

## তথ্যসূত্র

## বহিঃসংযোগ

*

বিষয়শ্রেণী:ভারতের বিশ্ববিদ্যালয়
বিষয়শ্রেণী:পাটনা বিশ্ববিদ্যালয়
বিষয়শ্রেণী:১৯১৭-এ ব্রিটিশ ভারতে প্রতিষ্ঠিত
বিষয়শ্রেণী:বিহারের বিশ্ববিদ্যালয়
বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৭-এ প্রতিষ্ঠিত বিশ্ববিদ্যালয় ও কলেজ